Alan
Alan zo un anv-badez brezhonek ha saoznek.

Orin
Hervez Ferdinand Lot e c'hallfe dont eus an anv latin Alanus, a veze graet eus un den eus pobl an Alaned, pa oa bet degaset soudarded eus ar bobl-se, a oa o chom e kostez Iran war-dro deroù ar , da ziwall ar stêr Liger e-kichen Brezhoned deuet eus Enez Vreizh.
Diaes eo krediñ e teufe an anv-se eus an darempred etre Alaned ha Bretoned hepken, eme Léon Fleuriot. Dont a ra moarvat eus ur ger keltiek kozh a gaver roudoù anezhañ en henvrezhoneg, e brezhoneg, en hengembraeg, e kembraeg, en heniwerzhoneg evit envel ul loen gell-rous e vlevenn.

Kavet e vez o talvezout "menn-karv" e Canu Aneirin, B2.28, linenn 1125 : "gnaut i-lluru alan buan bithei", "boas e oa da vezañ mibin evel ur menn-karv".

Degaset e voe an anv-se da Vro-Saoz gant Bretoned o doa kemeret perzh en aloubadeg ar vro-hont da heul Gwilherm an Alouber en .

Sant Alan, a oa kembreat a orin, zo bet pevare eskob Kemper er  ; un Alan ivez, a hevelep hini marteze, zo bet sant paeron Korle. Daou briñs breton zo bet anvet Alan : Alan Iañ a voe roue Breizh adalek 890 betek e varv e 907 hag Alan II (910–952) a voe kentañ dug Breizh adalek 936 betek e varv.

E brezhoneg
Evit ar merc'hed: Alana, Alanez.
Berrstummoù: Naig, Nezig.

E yezhoù all
Alanus e latin
Alain e galleg
Alan pe Allan, pe Allen e saozneg
Alan e poloneg ha slovakeg
Alano, en italianeg
Ailin,  Alani, en iwerzhoneg

Tud

Un anv kozh eo e Breizh, stankoc'h e Kerne, dre abegoù istorel.
Sant Alan (war-dro ar VIvet pe VIIvet kantved), eskob Kemper, lidet d'ar 27 a viz Kerzu.
Ar gwenvidig Alan ar Roc'h, pe Alanus de Rupe, er XVvet kantved, lidet d'an 9 a viz Gwengolo a oa breizhat marteze.
Alan Iañ (marvet e 907), roue Breizh
Alan II (910-952), kentañ dug Breizh
Alan III, seizhvet dug Breizh
Alan IV, dekvet dug Breizh
Alan Breizh, kont Naoned
Alan Kenarzh, kont Kerne (†1058)
Alan ar Rouz (1040-1093), kont Richmond
Alan Pentevr, pe Alan an Du (1100-1146), kont Richmond
Alan IX Roc'han
Alan-Gwenog Berr
Alan Botrel, barzh, ha kelenner brezhonek
Alan Dipode, treser, skrivagner ha troer brezhonek
Alan an Diuzet (1900-1991), skrivagner ha troour brezhonek
Alan Dumoulin, beleg breizhat ha yezhadurour
Alan Heusaff, yezhoniour, geriadurour, kazetenner hag emsaver breizhat
Alan Kervern, skrivagner brezhonek
Alan Louarn, broadelour breizhat
Alan Martel, skrivagner ha troer brezhonek
Alan Simon, soner ha skrivagner
Alan Stivell, telenner ha kaner brezhonek
Alan Tangi, anavezet evel Lan Tangi, barzh, bet kelenner brezhoneg e Roudour, breur da Vernez Tangi.
Anavezet eo an anvioù-tiegezh Allanig, Alanou, Allano, Alleno hag Abalan.

Alan Jones, blenier-kirri

Alan Bates, aktour
Alan Bennett, skrivagner saoznek
Alan Clark, istorour ha politikour
Allan Octavian Hume (1829-1912), louzawour hag evnoniour
Alan of Lynn (war-dro 1348 – war-lerc'h 1423), doueoniour
Alan Price, bet ograouer gant The Animals, a-raok krouiñ Alan Price Set
Alan Rickman, ganet en 1946, aktour
Alan Shearer, melldroader brudet e Newcastle United
Alan Sillitoe, skrivagner
Alan Turing, matematikour
Galia
 Allan Kardec : anv-pluenn ar gall Hippolyte Léon Denizard Rivail, "reizher ar speredouriezh", brudet mat e Brazil. Gouez dezhañ e vije bet e anv dezhañ pa oa drouiz e Galia.

Alan Llwyd, barzh, skridvarnour hag embanner

Alan García Pérez, prezidant ar vro

Alan, pe Alan Dawazhuoma, ganet en 1987, kanerez sinaat a orin tibetat. 

Allan Pinkerton (1819-1884), igounier
Allan Ginsberg, barzh beatnik
Alan Greenspan, armerzhour
Alan J. Pakula, filmaozer
Edgar Allan Poe, skrivagner
Alan Shepard, astraer
Alan Silvestri, sonaozour

 Alan Duff, skrivagner

Loened
Daou loen zo anvet Alan pe Alanig e brezhoneg : al louarn, met Alanig a vez graet anezhañ kentoc'h, hag Alanig kof ruz a vez graet eus ar boc'hruz war-dro Landreger.

Krennlavar
Ar broc'h a doull an douar / Hag Alanig a grog er yar.

Lennegezh
Alanik al Louarn, gant Yann-Vari Perrot
Troiou-kamm Alanig al Louarn gant Jakez Riou

Lec'hanvadurezh
Alan (Haute-Garonne), ur gumun e Bro-C'hall ; enni emañ La Vache d'Alan, lesanv palez eskibien Comminges.
Alan, ur gêriadenn e Tatarstan, e Kevredad Rusia.
Alan, ur lec'h en Emirelezhioù Arab Unanet.

Liammoù diavaez
Sant Alan

Pennadoù kar
Alain, Allain
Alaned, pobl
Alen
Alleine
Allen
Alan al Louarn

Notennoù

Anvioù-badez brezhonek
Anvioù-badez saoznek